SLUŽNOSTNA PRAVICA

Služnost je stvarna pravica na tuji stvari. Njena vsebina je v tem, da opravičencu dovoljuje izvajanje nekaterih lastninskih upravičenj o tem. Lastninska pravica lastnika stvari je omejena.

Služnost nastane s pravnim poslom, na podlagi zakona ali na podlagi odločbe državnega organa.

Služnosti delimo na:

* stvarne (hišne, zemljiške)
* osebne

**Stvarne služnosti**

Ustanovljene so v korist določene nepremičnine, izvršuje jih vsakokratni lastnik. Zemljiška – hoja prek sosedove njive, parkirišče, polaganje kablov

Hišna – postavitev antene, prislonitev hiše

Nepremičnina v korist katere je služnost ustanovljena je gospodujoča stvar ali nepremičnina.

Nepremičnina, na kateri se služnost izvaja pa je služeča stvar.

Stvarne služnosti delimo na pozitivne in negativne. Pozitivne so tise služnosti, ki lastniku nepremičnine dovoljujejo neko ravnanje, lastnik pa mora to dopuščati. Za negativne je značilno, da mora lastnik služeče stvari opustiti neko dejanje, ki bi ga sicer lahko opravil.

**Osebne služnosti**

Osebna služnost se ustanovi na stvari v korist določene osebe in traja določen čas. Najbolj pomembna je užitek. Užitkar ima stvar v posesti, po prenehanju užitka pa se stvar vrne lastniku.

ZASTAVNA PRAVICA

To je stvarna pravica na tuji stvari ali pravici. Namenjena je zavarovanju terjatev, ustanovi pa se v korist zastavnega upnika. Če terjatev ne bi bila plačana bi bil upnik izplačan iz vrednosti zastavljene stvari. Zastavljana stvar ali pavica je še vedno last zastavnega dolžnika, ki je največkrat tudi dolžnik terjatve, ni pa nujno. Zastavna pravica nastane na podlagi pravnega posla, odločbe ali zakona.